Амгы тыва проза чогаалында Маадыр-оол Ховалыгныӊ киирип чоруур үлуг-хуузу улуг. Ооӊ проза чогаалынга бодунуӊ туружун ээлеп болур апаарын эрткен чүс чылдыӊ 90 чылдарында-ла чечен чогаал шинчилекчизи, критик Антон Калзаӊ эскерип демдеглээн. «Сөөлгү беш-алды чылда хөй прозачылар илерээн. Оларныӊ аразындан… Ш. Суваӊ, С. Хертек, М. Доржу, А. Доржу, Ч. Ирбижей, М. Ховалыг оларныӊ ат-сураа элээн калбарган» деп, А. Калзаӊ «Өзүлдениӊ демдектери» деп амгы тыва литература дугайында критиктиг шинчилекчилеринде бижээн.